S-186/2023

Mál þetta, sem þingfest var og dómtekið fimmtudaginn 13. apríl sl., er höfðað með ákæru lögreglustjórans í Vestmannaeyjum þann 8. mars sl., á hendur G-kk-þgf Á-kk-þgf K-kk-þgf, [...]X

I. á hendur ákærðu báðum fyrir þjófnað með því að hafa, í samverknaði, að kvöldi fimmtudagsins 2. desember 2021, farið í heimildarleysi inn í bifreiðina [...] sem var lagt í bifreiðastæði við A í Vestmannaeyjum og tekið þaðan ófrjálsri hendi flísa skera, múrbretti, sög og öxi að óþekktu verðmæti.

Telst brot ákærðu varða við 1. mgr. 244. gr. almennra hegningarlaga nr. 19, 1940.

II. á hendur ákærða G-kk-þgf Á-kk-þgf fyrir vopnalagabrot með því að hafa, að kvöldi fimmtudagsins 2. desember 2021, í kjölfar atvika sem lýst er í ákærulið I., borið öxi og sög á almannafæri, er hann hljóp sem leið lá frá bifreiðinni [...]sem var lagt í bifreiðastæði við A í Vestmannaeyjum og að inngangi við Hótel Vestmannaeyjar, við Vestmannabraut 28, þar sem ákærði henti vopnunum frá sér.

Telst brot ákærða varða við 1. mgr. 30. gr., sbr. 1. mgr. 36. gr. vopnalaga nr. 16, 1998 með síðari breytingum.

III. á hendur ákærða X fyrir vopnalagabrot með því að hafa, að kvöldi fimmtudagsins 2. desember 2021, í kjölfar atvika sem lýst er í ákæruliðum I. og II., borið öxi og sög á almannafæri, en ákærði tók upp öxi þar sem hún lá á götunni við inngang inn á Hótel Vestmannaeyjar, Vestmannabraut 28 í Vestmannaeyjum og gekk með hana í gegnum anddyri hótelsins og inn á veitingastaðinn Einsa Kalda, Vestmannabraut 28 í Vestmannaeyjum, þar sem ákærði skyldi öxina eftir. Skömmu síðar sótti ákærði sög þar sem hún lá á götunni við inngang hótelsins og gekk með hana í gegnum anddyrið, inn á veitingastaðinn og þar um dágóða stund, sagaði í borð og barborð og átti í orðaskiptum við gesti staðarins uns hann afhenti einum gesti, B sögina. Ákærði tók þá öxina aftur, gekk með hana um veitingastaðinn, hjó í barborðið og fór síðan með öxina aftur fram í anddyri hótelsins þar sem hann átti í orðaskiptum við B. Ákærði henti svo öxinni frá sér, tók hana upp aftur og gekk með hana að innritunarborði hótelsins þar sem hann kastaði öxinni kröftuglega í vegg þannig að skemmd kom í vegginn. Ákærði tók svo öxina upp aftur og afhenti B hana.

Telst brot ákærða varða við 1. mgr. 30. gr., sbr. 1. mgr. 36. gr. vopnalaga nr. 16, 1998 með síðari breytingum.

VI.[sic] á hendur ákærða X fyrir hótanir og líkamsárás með því að hafa, að kvöldi fimmtudagsins 2. desember 2021, er atvik sem lýst er í ákærulið III., áttu sér stað, inni á veitingastaðnum Einsa Kalda, Vestmannabraut 28 í Vestmannaeyjum, hótað C, líkamsmeiðingum er ákærði otaði sög að hálsi og höfði C, en háttsemin var til þess fallin að vekja hjá C ótta um líf sitt, heilbrigði og velferð og skömmu síðar í anddyri Hótels Vestmannaeyja, Vestmannabraut 28 í Vestmannaeyjum, veist að B, og sparkað tvisvar sinnum í punginn á honum.

Teljast brot ákærða varða við 233. gr. og 1. mgr. 217. gr. almennra hegningarlaga nr. 19, 1940 með síðari breytingum.

Þess er krafist að ákærðu verði dæmdir til refsingar og til greiðslu alls sakarkostnaðar.

Ákærði G-kk-nf Á-kk-nf mætti ekki við þingfestingu málsins þrátt fyrir lögmæta birtingu ákæru þann 30. mars sl., ásamt fyrirkalli þar sem þess var getið að málið kynni að verða dæmt að ákærða fjarstöddum. Málið var því tekið til dóms hvað ákærða G-kk-nf Á-kk-nf varðaði samkvæmt 161. gr. laga nr. 88/2008 um meðferð sakamála.

Ákærði X mætti við þingfestingu málsins og lýsti yfir að hann óskaði ekki eftir skipun verjanda. Ákærði viðurkenndi skýlaust að hafa gerst sekur um þá háttsemi sem honum er gefin að sök í ákæru. Með vísan til skýlausrar játningar ákærða og þar sem dómari taldi ekki ástæðu til að draga í efa að játning hans væri sannleikanum samkvæm var farið með málið í samræmi við ákvæði 1. mgr. 164. gr. laga nr. 88/2008 um meðferð sakamála, eftir að aðilum hafði verið gefinn kostur á að tjá sig um lagaatriði og ákvörðun viðurlaga.

Um málavexti vísast til ákæruskjals. Sannað er að ákærðu hafa gerst seki rum þá háttsemi sem þeim er gefin að sök í ákæru og þar þykir rétt færð til refsiákvæða. Ákærðu hafa hvor um sig með háttsemi sinni unnið sér til refsingar.

Samkvæmt framlögðum sakavottorðum hefur hvorugur ákærða áður sætt refsingu.

Refsing ákærða G-kk-ef Á-kk-ef er hæfilega ákveðin fangelsi í 45 daga. Að virtum atvikum máls og að teknu tilliti til þess að ákærði hefur ekki áður sætt refsingu, þykir rétt að fresta fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, með áorðnum breytingum.

Refsing ákærða X er hæfilega ákveðin fangelsi í 6 0 daga. Að virtum atvikum máls og að teknu tilliti til skýlausrar játningar ákærða sem og þess að hann hefur ekki áður sætt refsingu, þykir rétt að fresta fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, með áorðnum breytingum.

Engan sakarkostnað leiddi af máli þessu.

S-kk-nf G. G-kk-nf dómstjóri kveður upp dóm þennan.

DÓMSORÐ:

Ákærði, G-kk-nf Á-kk-nf K-kk-nf, sæti fangelsi í 45 daga.

Fresta skal fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, með áorðnum breytingum.

Ákærði, X, sæti fangelsi í 60 daga.

Fresta skal fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, með áorðnum breytingum.

S-kk-nf G. G-kk-nf.